## La Generalitat concedix les primeres ajudes al lloguer 2023 per un import de 18,4 milions d’euros

*** Estes ajudes, de caràcter bianual, s’emmarquen en el Programa d’ajudes al lloguer de vivendes i l’aportació de la Generalitat ascendix a més de 4 milions d’euros
* El termini per a presentar els rebuts dels pagaments de lloguer corresponent als mesos de 2023 i 2024 serà d’un mes**

La Vicepresidència i Conselleria de Servicis Socials, Igualtat i Vivenda ha resolt la primera concessió d’ajudes del Programa d’ajudes al lloguer de vivendes, corresponents a l’exercici 2023, emmarcades en el Pla estatal per a l’accés a la vivenda 2022-2025, publicades en el *Diari Oficial de la Generalitat Valenciana* (DOGV).

Estes ajudes de caràcter bianual, destinades a facilitar l’accés a la vivenda, han sigut atorgades a un total de 4.108 persones o unitats de convivència de la Comunitat Valenciana, amb una dotació econòmica de 18.433.546,07 euros, el finançament de la qual prové de la Generalitat, amb una aportació de 4.451.746,07 euros, i del Ministeri de Transports, Mobilitat i Agenda Urbana, amb una assignació de 13.981.800 euros.

Estes xifres del Programa d’ajudes al lloguer 2023 podran ser ampliades pel Consell en una segona resolució.

Quant a la distribució territorial de les ajudes, a la província d’Alacant han resultat beneficiades 1.471 persones o unitats de convivència amb una assignació global de 6.483.506,53 euros.

Respecte a Castelló, 751 beneficiaris rebran les ajudes al lloguer amb una quantia total de 2.962.709,97 euros.

I a la província de València, s’han concedit 8.987.329,57 euros, que es repartiran entre 1.886 beneficiaris.

**Terminis i documentació**

Les persones o les unitats de convivència beneficiàries hauran d’aportar la documentació justificativa dels pagaments de la renda de lloguer corresponents als mesos de 2023 i 2024 per a poder rebre les ajudes, el termini de presentació de la qual serà màxim d’un mes des de l’endemà de publicar-se en el *Diari Oficial de la Generalitat Valenciana* (DOGV).

Una vegada finalitzada la presentació, es farà el pagament d’este primer període de justificació. Posteriorment, hi haurà un segon termini per a presentar rebuts entre l’1 d’octubre i el 15 de novembre de 2024.

A més, als sol·licitants que hagen facilitat el contacte telefònic se’ls notificarà per SMS que han sigut beneficiaris de la concessió de l’ajuda al lloguer.

Alhora, les persones o les unitats de convivència beneficiàries podran consultar l’estat de les sol·licituds a través de l’apartat “[Consulta la teua notificació](http://sforms.gva.es/sformssistemaexplotacion/servletObtenerXMLns/ObtenerXMLorig?formulario=62228&ssl_redireccionado=true&idsesion=1724329798102)” en el portal esmentat.

Finalment, el procés de tramitació de la [resolució](https://habitatge.gva.es/va/web/vivienda-y-calidad-en-la-edificacion/ajudes-al-lloguer-d-habitatge-2023/ajudes-concedides-denegades) es pot consultar a través de l’àrea de vivenda de la Conselleria.

Fecha: 22/08/2024